钦定古今图书集成/方舆汇编/边裔典/第055卷 > 宋
## 钦定古今图书集成/方舆汇编/边裔典/第055卷 > 宋

### 太祖建隆二年冬十二月于阗遣使入贡

按《宋史太祖本纪》，不载。按《于阗传》：于阗国自汉至
唐，皆入贡中国。安、史之乱，绝不复至。晋天福中，其王
李圣天自称唐之宗属，遣使来贡。高祖命供奉官张
匡邺持节册圣天为大宝于阗国王。建隆二年十二月，圣天遣使贡圭一，以玉为柙，玉枕一。本国摩尼师
贡琉璃瓶二，胡锦一段。其使言：“本国去京师九千九
百”里。西南抵葱岭，与婆罗门接，相去三千馀里。东接
吐蕃，西北至疏勒，二千馀里。国城东有白玉河，西有
绿玉河。次西有乌玉河，源出昆冈山，去国城西千三
百里。每岁秋，国人取玉于河，谓之“捞玉。”土宜葡萄，人
多酝以为酒，甚美。俗事妖神。

### 乾德三年于阗国王遣使来朝

按《宋史太祖本纪》，“乾德三年，于阗国王遣使来朝，进
马千匹，橐驼五百头，玉五百团，琥珀五百斤。”按《于
阗传》：“乾德三年五月，于阗僧善名、善法来朝，赐紫衣。
其国宰相因善名等来，致书枢密使李崇矩，求通中
国。太祖令崇矩以书及器币报之。至是冬，沙门道圆
自西域还，经于阗，与其朝贡使至。”

乾德四年二月，于阗国王遣其子《德从》来献。

按：《宋史太祖本纪》云云。

### 开宝二年冬十一月于阗遣使来献方物

按《宋史太祖本纪》云云。按《于阗传》：“开宝二年遣使
直末山来贡，且言本国有玉一块，凡二百三十七斤，
愿以上进，乞遣使取之。”善名复至，贡阿魏子，赐号昭
化大师，因令还取玉。又国王男总尝贡玉。刀，亦厚
赐报之。

开宝四年，于阗国僧吉祥奉其国王书来。

按《宋史太祖本纪》不载。按《于阗传》：“开宝四年，其国
僧吉祥以其国王书来上，自言破疏勒国，得舞象一，
欲以为贡，诏许之。”

### 真宗大中祥符二年于阗遣人来贡

按《宋史真宗本纪》云云。按《于阗传》：大中祥符二年。
其国黑韩王遣回鹘罗厮温等以方物来贡。厮温跪
奏曰：“臣万里来朝。获见天日。愿圣人万岁与远人作
主。”上询以在路几时，去此几里。对曰：“涉道一年。昼行
暮息。不知里数。昔时道路尝有剽掠。今自瓜沙抵于
阗。道路清谧。行旅如流。愿遣使安抚远俗。”上曰：“路远
命使益以劳费尔国。今降诏书，汝即赍往，亦与命使
无异也。”

### 天禧元年澶州献于阗玉印

按《宋史真宗本纪》不载。按《于阗传》：初太平兴国中，
有澶州卒王贵者，昼忽见使者至营，急召贵偕行，南
至河桥，驿马已具，即命乘之，俄觉腾虚而去。顷之，驻
马但见屋室宏丽，使者引贵入，见其主者，容卫制度
悉如王者。谓贵曰：“俟汝年五十八，当往于阗国北通
圣山，取一异宝以奉皇帝，宜深志之。”遂复乘马凌虚
而旋，军中失贵已数日矣，验所乘，即营卒之马也。知
州宋煦劾贵以闻，太宗释之。天禧初，贵自陈年已五
十八，愿遵前戒，西至于阗，寻许其行。贵至秦州，以道
远悔惧。俄于市中遇一道士，引贵出城，登高原，问贵
所欲，具以实对。即命贵闭目。少顷，令开视，山川顿异，
道士曰：“此于阗国北境通圣山也。”复引贵观一池，池
中有仙童出一物授之，谓曰：“持此奉皇帝。”又令瞑目。
俄顷复至秦州。向之，道士已失所在。发其物，乃玉印
也，文曰“国王赵万永。”宝州以献。

### 仁宗天圣三年冬十二月于阗入贡

按《宋史仁宗本纪》云云，按《于阗传》：“天圣三年十二
月，遣使罗面于多、副使金三、监使安多、都监赵多来
朝，贡玉鞍辔、白玉带、胡锦、独峰橐驼、乳香、硇砂。诏给
还其直，馆于都亭西驿，别赐袭衣、金带、银器百两、衣
著二百，罗面于多金带。”

### 嘉祐八年于阗来贡

按《宋史仁宗本纪》云云。按《于阗传》：“嘉祐八年八月，
遣使罗撒温献方物。十一月以其国王为特进归忠
保顺”鳞黑韩王罗撒温言其王乞赐此号也。于阗
谓金翅鸟为“《鳞黑》韩”，盖可汗之讹也。罗撒温等以
献物赐直少，不受，及请所献独峰橐驼。诏以远人，特
别赐钱五千贯，以橐驼还之，而与其已赐之直。其后
数以方物来献。

### 神宗熙宁七年春二月于阗来贡

按：《宋史神宗本纪》云云。

### 元丰元年冬十月于阗来贡

按：《宋史神宗本纪》云云。

元丰三年春正月，于阗国大首领阿令、颠颡温等来
贡。

按：《宋史神宗本纪》云云。

元丰四年春二月，于阗来贡。

按《宋史神宗本纪》云云。按《于阗传》：“熙宁以来，远不
逾一二岁，近则岁再至。所贡珠、玉、珊瑚、翡翠、象牙、乳
香、木香、琥珀、花蕊布、硇砂、龙盐、西锦、玉秋辔、马腽肭
脐、金星石、水银、安息、鸡舌香。有所持无表章，每赐以
晕锦、旋襕衣、金带、器币，宰相则盘球、云锦夹襕。地产
乳香，来辄群负，私与商贾牟利，不售则归诸外府，得
善”价，故其来益多。元丰初，始诏惟赍表及方物、马、驴

方日出处大世界田地主、汉家阿舅大官家”，大略云
路远，倾心相向。前三遣使入贡未回，重复数百言。董
毡使导至熙州，译其辞以闻。诏前三辈使人皆已朝
见，锡赉遣发，赐敕书谕之。神宗尝问其使去国岁月，
所经何国及有无钞略，对曰：“去国四年，道涂居其半，
历黄头回纥、青唐，惟惧契丹钞略耳。”因使之图上诸
国距汉境远近，为书以授李宪。

元丰八年冬十二月，于阗进狮子，诏却之。

按《宋史神宗本纪》云云。按《于阗传》。八年九月。遣使
入贡。使者为神宗饭僧追福。赐钱百万。还所贡狮子。

### 哲宗元祐元年春二月赐于阗国王服带器币十一月于阗国遣使入贡

按：《宋史哲宗本纪》云云。

元祐二年春二月，加赐于阗国金带、锦袍、器币。五月，
于阗入贡。

按：《宋史哲宗本纪》云云。

元祐三年，于阗入贡。

按：《宋史哲宗本纪》云云。

元祐四年夏五月，于阗国来贡。六月，邈黎国般次、冷
移、《四林》栗迷等赍，于阗国黑汗王及其国蕃王表章
来贡。

按：《宋史哲宗本纪》云云。

元祐五年，于阗入贡。

按：《宋史哲宗本纪》云云。

元祐七年冬十一月，于阗入贡。

按：《宋史哲宗本纪》云云。

元祐八年，于阗请讨夏国，不许。

按《宋史哲宗本纪》不载。按《于阗传》：“元祐中，以其使
至无时，令熙河间岁一听至阙。八年，请讨夏国，不许。”

### 绍圣三年于阗入贡

按：《宋史哲宗本纪》云云。

绍圣四年，于阗上言，已遣兵攻甘、沙、肃三州，诏厚答
之。以知秦州游师雄言，仍听于阗诸国不时入贡
按《宋史哲宗本纪》，绍圣四年二月癸亥，于阗来贡。黑
汗王攻夏人三州，遣其子以闻。按《于阗传》，绍圣中，
其王阿忽都董娥密竭笃又言，缅药家作过，别无报
效，已遣兵攻甘、沙、肃三州，诏厚答其意。知秦州游师
雄言，“于阗、大食、拂菻等国贡奉，般次踵至，有司惮于
供赉，抑留边方，限二岁一进。外夷慕义，万里而至，此
非所以来远人也。”从之。自是讫于宣和，朝享不绝。

### 徽宗崇宁二年夏四月于阗入贡

按：《宋史徽宗本纪》云云。

### 大观二年于阗入贡

按：《宋史徽宗本纪》云云。

### 政和七年春正月于阗入贡

按：《宋史徽宗本纪》云云。

政和　年，遣使于阗求玉。

按：《宋史徽宗本纪》不载。按《清波杂志》：“政和间，从于
阗求大玉表，至示译者，方为答诏。其表有云：‘日出东
方，赫赫大光，照见西方五百国。五百国内条贯主黑
汗王。表上：日出东方，赫赫大光，照见四天下。四天下
条贯主阿舅大官家。伱。前时要者玉，自家甚是用心，
只为难得似伱底尺寸，自家已令人两河寻访，才得
似’”伱底，便奉上也。

### 宣和六年于阗入贡

按：《宋史徽宗本纪》云云。